## Rješenje o utvrđivanju da je 24. ožujka 2005. godine nastala obveza objavljivanja ponude za preuzimanje društva IPK Kandit d.d., Osijek, te da su je pravne osobe obvezne...

### NN 130/2005 (2.11.2005.), Rješenje o utvrđivanju da je 24. ožujka 2005. godine nastala obveza objavljivanja ponude za preuzimanje društva IPK Kandit d.d., Osijek, te da su je pravne osobe obvezne...

# KOMISIJA ZA VRIJEDNOSNE PAPIRE REPUBLIKE HRVATSKE

**2407**

Na temelju članka 32. stavka 7. Zakona o
preuzimanju dionič­kih
društava (»Narodne novine« 84/02, 87/02 i 120/02), Komisija za vrijednosne
papire Republike Hrvatske, u predmetu utvrđivanja postojanja obveze
objavljivanja ponude za preuzimanje trgovačkog društva IPK Kandit d.d., Osijek,
Frankopanska 99, na sjednici održa­noj dana 20.
listopada 2005. godine donijela je slijedeće

## RJEŠENJE

1. Utvrđuje se da je za:

1. IPK Zavod d.d., Osijek, F. Krežme 5, MBS: 030030869 i

2. Premisa d.o.o., Osijek, Hrvatske Republike
45, MBS:030036628;

dana 24. ožujka 2005. godine nastala obveza
objavljivanja ponude za preuzimanje trgovačkog društva IPK Kandit d.d., Osijek,
Frankopanska 99.

II. Pravne osobe iz točke 1. ovog rješenja,
obvezne su ponudu za preuzimanje, po cijeni ne manjoj od 180,00 kuna po
dionici, objaviti svim preostalim dioničarima društva IPK Kandit d.d., Osijek, Frankopanska 99, koji drže 229.674 dionica društva s pravom
glasa.

III. Sukladno odredbi članka 6. stavka 3. Zakona
o preuzimanju dioničkih društava dok ponuditelj ne provede postupak
preuzimanja, njegove dionice i dionice osoba koje s njim zajednički djeluju ne
daju pravo glasa.

IV. Nalaže se društvu IPK Kandit d.d., Osijek, Frankopanska 99, da ovo rješenje dostavi dioničarima
društva ili omogući dostavu rješenja putem Središnje depozitarne agencije d.d.
Zagreb, u roku od 15 dana od dana primitka rješenja.

V. Ovo rješenje objavit će se u »Narodnim
novinama«.

```
Obrazloženje
```

```

```

Komisija za vrijednosne papire Republike
Hrvatske (dalje: Komisija) provela je sukladno odredbama članka 32. Zakona o preuzi­ma­nju dioničkih društava (»Narodne novine« br. 84/02, 87/02 i 120/02, dalje: Zakon o preuzimanju),
postupak nadzora nad stjecanjem dionica trgovačkog društva IPK Kandit d.d.,
Osijek, Frankopanska 99 (dalje: Izdavatelj).

Temeljni kapital javnog dioničkog društva IPK
Kandit d.d. na dan 24. ožujka 2005. godine iznosi 54.349.000,00 kn i podijeljen
je na 543.490 redovnih dionica svaka nominalnog iznosa 100,00 kn i na isti dan
društvo drži 2.175 vlastitih dionica, tako da je ukupan broj glasova na taj dan
541.315.

Sukladno odredbama članka 4. st. 1, a u svezi
članka 8. Zakona o preuzimanju, dana 24. ožujka 2005. godine nastupila je za:
IPK Zavod d.d., Osijek, F. Krežme 5, MBS: 030030869;
Premisa d.o.o., Osijek, Hrvatske Republike 45, MBS: 03006628; (dalje:
»Obveznici«) obveza objave ponude za preuzimanje Izdavatelja.

Obveznici su bili dužni do 23. travnja 2005.
godine, temeljem odredbe članka 13. stavka I. Zakona o preuzimanju dioničkih
društava, podnijeti Komisiji zahtjev za odobrenje objavljivanja ponude za
preuzimanje, budući da su Obveznici zajednički djelujući, stekli dionice
Izdavatelja na sljedeći način:

Dana 24. ožujka 2005. godine društvo IPK Zavod d.d.,
Osijek, F. Krežme 5 je temeljem više Ugovora o
prodaji dionica zaključenih sa sljedećim subjektima: Halavuk
Rudolf, Bilić Stipo, Lelas Milan, Meter Nikola, Brnić Marijan, Jelošek Adam, Lasić Mira, Vukmirović Dunja, Todorović
Antun, Tissauer Dragica, Kaluđer Zlatko, Halvaks Jasna, Prigorec Drago, Hujber Ivanka, Tomić Goran, Lukina Andrea, Klobučar
Mirjana, Markovanović Jasna, Kranić
Ljuba, Keglević Damir, Horvat Gordana, Halavuk Irena,
Ilić Marina, Sargač
Snježana, Meter Vesna, Majstorović
Josip, Kaluđer Vera, Lukač Ivanka, Obrtlik Katarina, Maravić Anka, Orešković Tonka, Mihaljević Slavica, Marijanović
Zdenka, Nikšić Ljubica, Musil
Mirjana, Cagalj Branka, Marić Ljubomir,
Erdeši Marija, Dumančić
Ivanka, Barać Marinka, Dizdar Marica, Cerina Mirjana, Barić Marijana i Grgac Gordana (kao prodavateljima) steklo 94.345 dionica
društva IPK Kandit d.d., što predstavlja 17,43% glasova u glavnoj skupštini
izdavatelja javnog dioničkog društva IPK Kandit d.d.

Dana 14. rujna 2004. godine društvo Premisa
d.o.o., Osijek, Hrvatske Republike 45 je temeljem Ugovora o prodaji dionica
zaključenog s društvom IPK Kandit d.d. steklo 135.329 dionica društva IPK
Kandit d.d., što na dan 24. ožujka 2005. godine predstavlja 25,00% glasova u
glavnoj skupštini izdavatelja javnog dioničkog društva IPK Kandit d.d.

Navedenim stjecanjima gore navedena društva su
zajednički djelujući stekla ukupno 229.674 dionica, odnosno 42,43% glasova u
glavnoj skupštini Izdavatelja.

Izdavatelj je javno dioničko društvo sukladno
odredbama članka 114. Zakona. Komisija je Izdavatelju izdala Rješenje dana 23.
srp­nja 2003. godine o odobrenju objavljivanja
podataka iz skraćenog prospekta pri uvrštenju dionica Izdavatelja u kotaciju
javnih dionič­kih društava.
Izdavatelj je član Središnje depozitarne agencije d.d. Zagreb od 22. srpnja
2003. godine.

Člankom 4. stavkom 1. Zakona određeno je da je
osoba koja stekne dionice izdavatelja kojima, zajedno s dionicama koje već ima,
prelazi prag od 25% od ukupnog broja glasova koje daju dionice izdavatelja s
pravom glasa obvezna o stjecanju bez odgode obavijestiti izdavatelja, Komisiju
i javnost te objaviti ponudu za preuzimanje, a istovremeno je člankom 8.
stavkom 8. određeno da u slučaju kad jedna od osoba koje zajednički djeluju
stekne dionice tako da tim stjecanjem nastane obveza objavljivanja ponude za
preuzimanje, svaka od tih osoba obvezna je objaviti ponudu za preuzimanje pod
uvjetima i na način određen Zakonom, a smatra se da je obvezi objavljivanja
ponude za preuzimanje udovoljeno ako ponudu objavi bilo koja osoba od osoba
koje zajednički djeluju.

Rok u kojem su okrivljenici bili dužni Komisiji
podnijeti zah­tjev za
odobrenje objavljivanja ponude za preuzimanje određen je člankom 13. st. 1.
Zakona, odnosno u roku od 30 dana od nastanka obveze objavljivanja ponude za
preuzimanje, dakle, do 23. travnja 2005. god.

U članku 8. stavku 2. istog Zakona određeno je
da pravne osobe te fizičke i pravne osobe djeluju zajednički kad jedna od njih izrav­no ili neizravno kontrolira drugu ili druge pravne
osobe. Nadalje u istom članku stavku 3. točki a) smatra se da fizička ili
pravna osoba kontrolira pravnu osobu ako ima izravno ili neizravno 25% i više
udjela u temeljnom kapitalu pravne osobe.

Navedeno zajedničko djelovanje dokazuje
činjenica da društvo I-okrivljenik na dan 24. ožujka 2005. godine ima u društvu
III-okriv­ljeniku jedan
poslovni udjel u iznosu od 79.500,00 kuna ili 48,30%, dakle ima izravno više od
25% udjela u temeljnom kapitalu pravne osobe (društva III-okrivljenika) te na
taj način kontrolira istu prav­nu osobu.

Na dan 24. ožujka 2005. godine društvo
I-okrivljenik je ras­po­lagalo sa 94.345 dionica
društva IPK Kandit d.d. što predstavlja 17,43% glasova na glavnoj skupštini
društva na isti dan. Na dan 24. ožujka 2005. godine društvo III-okrivljenik je
raspolagalo sa 135.329 dionica društva IPK Kandit d.d. što predstavlja 25,00%
glasova na glavnoj skupštini društva na isti dan.

Dakle okrivljenici kontroliraju izravno više od
25% glasačkih prava u glavnoj skupštini društva IPK Kandit d.d.

Slijedom navedenog očito je da su obveznici
osobe koje zajed­nički
djeluju te su bili obvezni o stjecanju dionica Izdavatelja bez odgode
obavijestiti izdavatelja, Komisiju i javnost te objaviti ponudu za preuzimanje
Izdavatelja, a što su propustili učiniti.

Odredbama članka 15. st. 3. Zakona o preuzimanju
propisano je cit.: »Ponuđena cijena ne može biti niža
od najviše cijene po kojoj je ponuditelj, ili osoba koja s njime zajednički
djeluje, stekao dionice s pravom glasa u razdoblju od jedne godine prije dana
objavljivanja ponude za preuzimanje.«.

Odredbama članka 15. st. 4. Zakona o preuzimanju
propisano je cit.: »Ako je ponuđena cijena iz
prethodnog stavka ovog Zakona niža od prosječne cijene ostvarene na burzi ili
uređenom javnom tržištu, ponuditelj mora ponuditi najmanje prosječnu cijenu
ostvarenu na burzi ili javnom organiziranom tržištu.«.

Sukladno citiranim odredbama, cijena u ponudi za
preuzimanje utvrđena je u iznosu ne manjem od 180,00 kuna po dionici s obzirom
da su po toj cijeni Obveznici stekli dionice Izdavatelja dana 24. ožujka 2005.
godine.

U postupku koji je prethodio donošenju ovog
rješenja utvrđeno je da je cijena na burzi bila niža od ugovorene iz prethodnog
stavka.

Isto tako, u postupku koji je prethodio
donošenju ovog rješenja utvrdeno je da preostali broj
dionica Izdavatelja s pravom glasa na dan 24. ožujka 2005. godine iznosi
311.641 dionica.

Sukladno odredbama članka 6. stavka 3. Zakona o
preuzimanju dioničkih društava dok ponuditelj ne provede postupak preuzimanja
sukladno odredbama Zakona o preuzimaju dioničkih društava, njegove dionice i
dionice osoba koje s njim zajednički djeluju ne daju pravo glasa. To znači da
dionice izdavatelja koje su držali obveznici i koje i dalje drže počev od 24. ožujka 2005. godine pa do završetka ponude za
preuzimanje, ne daju na Skupštini Izdavatelja pravo glasa njihovim vlasnicima.

Slijedom navedenog, a sukladno odredbama članka
32. stavka 7. Zakona o preuzimanju dioničkih društava kojima je propisano da
ako osoba koja je obvezna objaviti ponudu za preuzimanje, to ne učini u zakonskom
roku, Komisija će postojanje obveze na objav­ljivanje ponude za preuzimanje utvrditi rješenjem, valjalo
je riješiti kao u točki 1. izreke rješenja.

Sukladno odredbama članka 8. stavka 4. Zakona o
tržištu vrijed­nosnih papira (»Narodne novine« 84/02), ovo rješenje objavit će
se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali
se protiv istog može pokrenuti upravni spor podnošenjem tužbe Upravnom sudu
Republike Hrvatske u roku 30 dana od dana primitka ovog rješenja.

Klasa: UP/I-041-02/05-01/75

Urbroj: 567-04/05-10

Zagreb, 20. listopada 2005.

Predsjednik Komisije

**Miljenko** **Fičor**, v. r.

Rješenje, NN 130/2005-2407